Z A P I S N I K

**15.** sjednice Školskog odbora Gimnazije „Matija Mesić“ održane **27. prosinca 2018.** godines početkom u **10,00**  sati u zgradi Gimnazije.

Prisutni:

Jasna Bošković, Danijela Zekušić, Ines Martinović, Sunčica Lovrić Mihić, Jasmina Beljan

Odsutni:

Anita Holub, Anita Štivić

Sjednici prisustvuju:

Mirna Kljufas, voditeljica računovodstva i Gorana Lavrenčić, tajnica

Predsjednica Školskog odbora, Jasna Bošković, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 14. sjednice Školskog odbora
2. Prijedlog Izmjena i dopuna plana proračuna za 2018. godinu s obrazloženjem
3. Prijedlog Izmjena i dopuna plana nabave za 2018. godinu
4. Prijedlog Financijskog plana za 2019. i projekcija za 2020. i 2021. godinu s obrazloženjem
5. Donošenje Odluke o utrošku viška prihoda iz županijskog proračuna za 2018. godinu
6. Prijedlog Plana nabave za 2019. godinu
7. Prijedlog Plana potrošnje vlastitih prihoda za 2019. godinu
8. Donošenje prijedloga Statuta Gimnazije „Matija Mesić“
9. Razno

Predloženi dnevni red jednoglasno je prihvaćen.

**Ad 1.**

Na zapisnik 14. sjednice Školskog odbora nije bilo primjedbi i jednoglasno je prihvaćen.

**Ad 2.**

Prijedlog izmjena i dopuna proračuna za 2018. godinu sastavila je i obrazložila voditeljica računovodstva Mirna Kljufas.

Nakon kraće rasprave jednoglasno je donesena sljedeća

ODLUKA

1. Donose se Izmjene i dopune plana proračuna Gimnazije „Matija Mesić“, Slavonski Brod za

2018. godinu.

2. Odluka stupa na snagu danom donošenja.

**Ad 3.**

Na temelju izmjena i dopuna plana proračuna za 2018. godinu izrađene su izmjene i dopune Plana nabave koje sadrže planirane vrijednosti umanjene za iznos PDV-a.

Nakon kraće rasprave jednoglasno je donesena sljedeća

ODLUKA

1. Donose se Izmjene i dopune plana nabave Gimnazije „Matija Mesić“, Slavonski Brod za

2018. godinu.

2. Odluka stupa na snagu danom donošenja.

**Ad 4.**

Financijski plan za 2019. godinu i Projekciju financijskog plana za 2020. i 2021. godinu sastavila je i obrazložila voditeljica računovodstva Mirna Kljufas. Prijedlog financijskog plana je dostavljen uz poziv svim članovima Školskog odbora.

Osim Financijskog plana za 2019. godinu sastavljene su i projekcije za 2020. i 2021. godinu.

Nakon kraće rasprave jednoglasno je donesena sljedeća

ODLUKA

1. Donosi se Financijski plan Gimnazije „Matija Mesić“, Slavonski Brod za 2019. godinu i

projekcija plana za 2020. i 2021. godinu s obrazloženjem.

2. Odluka stupa na snagu danom donošenja.

Financijski plan za 2019. godinu i projekcija plana za 2020. i 2021. godinu nalaze se u privitku zapisnika.

**Ad 5.**

Ravnateljev prijedlog kojeg je iznijela predsjednica Školskog odbora da se sredstva koja su se skupila uštedom na pozicijama stvarnih troškova, ponajviše na poziciji energije, rasporede za kupovinu ormarića za učenike koji će svoje stvari držati pod ključem kako bi spriječili daljnje krađe te za rekonstrukciju garderobe i kabineta kemije.

Školski odbor jednoglasno je prihvatio prijedlog ravnatelja te je donesena

ODLUKA

o utrošku viška prihoda iz županijskog proračuna za 2018. godinu

1. Višak prihoda koji je nastao unutar izvora decentraliziranih sredstava usljed uštede po

pojedinim pozicijama, prvenstveno na poziciji energije, utrošit će se na:

* kupnju ormarića za učenike
* rekonstrukciju zida u garderobi

- uređivanje kabineta kemije.

2. Ova odluka stupa na snagu danom donošenja.

**Ad 6.**

U sklopu usvojenog Financijskog plana za 2019. godinu sastavljen je i Plan nabave za 2019. godinu umanjen za iznos PDV-a od 25%.

Slijedom toga jednoglasno je donesena

ODLUKA

1. Donosi se Plan nabave Gimnazije „Matija Mesić“, Slavonski Brod za 2019. godinu.

2. Odluka stupa na snagu danom donošenja.

**Ad 7.**

Za potrebe osnivača potrebno je donijeti posebnu odluku o Planu potrošnje vlastitih prihoda za 2019. godinu, a koji su sastavni dio Financijskog plana za 2019. godinu.

Slijedom toga jednoglasno je donesena

ODLUKA

1. Donosi se Plan potrošnje vlastitih prihoda Gimnazije „Matija Mesić“, Slavonski Brod za

2019. godinu.

2. Odluka stupa na snagu danom donošenja.

**Ad 8.**

Nakon što su izmjene i dopune Zakona o odgoju i obrazovanju u osnovnoj i srednjoj školi stupile na snagu, škola je dužna u roku od šest mjeseci odredbe svog Statuta uskladiti s novim izmjenama i dopunama Zakona. Najveće novine, koje su ugrađene u Statut, odnose se na postupak imenovanja ravnatelja, odnosno na postupak bodovanja dodatnih kompetencija. Prijedlog Statuta dostavljen je članovima uz poziv za sjednicu.

Budući da, nakon kraće rasprave, na predloženi prijedlog Statuta nije bilo primjedbi, jednoglasno je donesena sljedeća

ODLUKA

1. Donosi se Prijedlog Statuta Gimnazije “Matija Mesić”, Slavonski Brod.

2. Prijedlog Statuta Gimnazije “Matija Mesić”, Slavonski Brod dostavit će se osnivaču

škole Brodsko-posavskoj županiji na prethodnu suglasnost.

3. Odluka stupa na snagu danom donošenja.

**Ad 9.**

Predsjednica Školskog odbora izvijestila je članove Školskog odbora o zdravstvenom stanju ravnatelja Zlatka Markovinovića.

Sjednica završena u 11,00 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.